# *Projekts*

LATVIJAS REPUBLIKAS MINISTRU KABINETS

2016. gada augustā Rīkojums Nr.

Rīgā (prot. Nr. . §)

**Par civilā eksperta dalību Eiropas Savienības Padomdevēja misijā civilā drošības sektora reformām Ukrainā**

1. Pamatojoties uz Starptautiskās palīdzības likuma 12. panta otro daļu, atbalstīt civilā eksperta Ģenerālprokuratūras Darbības analīzes un vadības departamenta Metodikas nodaļas prokurora Gata Donika (turpmāk – civilais eksperts) nosūtīšanu dalībai Eiropas Savienības Padomdevēja misijā civilā drošības sektora reformām Ukrainā (turpmāk – starptautiskā misija).

2. Saskaņā ar Ministru kabineta 2009. gada 13. janvāra noteikumu Nr. 35 "Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība" (turpmāk – noteikumi) 7.2. apakšpunktu noteikt, ka civilā eksperta dalības laiks starptautiskajā misijā ir no 2016. gada 6. septembra līdz 2017. gada 5. septembrim.

3. Ņemot vērā starptautiskās misijas finansēšanas noteikumus, paredzēt, ka:

3.1. saskaņā ar noteikumu 7.3. apakšpunktu un 14. punktu civilajam ekspertam netiek izmaksāta minēto noteikumu 15. punktā paredzētā piemaksa;

3.2. saskaņā ar noteikumu 14., 16. un 17. punktu civilajam ekspertam tiek segti faktiskie izdevumi, nepārsniedzot šajā apakšpunktā norādītās summas:

3.2.1. obligātās vakcinācijas un medicīniskā aptieciņa (2016. gadā – 100 *euro*);

3.2.2. dzīvojamās telpas īres un komunālo pakalpojumu izmaksas – 15 793,88 *euro* gadā jeb 1316,16 *euro* mēnesī (2016. gadā – 5 045,27*euro* par četriem mēnešiem un 2017. gadā – 10 748.61 *euro*);

3.2.3. ceļa izdevumi – 1000 *euro* (pārcelšanās uz dienesta vietu 2016. gadā – 250 *euro* un atvaļinājuma brauciens un pārcelšanās no dienesta vietas 2017. gadā – 750 *euro*);

3.2.4. izdevumi par bagāžas transportēšanu – 200 *euro* (pārceļoties uz dienesta vietu 2016. gadā – 100 *euro* un pārceļoties no dienesta vietas 2017. gadā – 100 *euro*);

3.2.5. dzīvības un veselības apdrošināšana, pārceļoties uz dienesta vietu un atgriežoties no tās – 10 *euro* (1 diena 2016.gadā – 5 *euro* un 1 diena 2017.gadā – 5 *euro*).

4. Ņemot vērā Eiropas Ārējās darbības dienesta noteiktās prasības, ka nosūtītājvalstij ir pienākums maksāt atalgojumu ekspertam, noteikt, ka civilajam ekspertam dalības laikā starptautiskajā misijā saglabā noteikto atalgojumu – 2016. gadā 9 394 *euro* un 2017. gadā 19 798 *euro*. Ģenerālprokuratūrai veikt valsts sociālās apdroši­nāšanas iemaksas – 2016. gadā 2 216 *euro* un 2017. gadā 4 671 *euro* apmērā.

5. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Ārlietu ministrijai finansējumu 5 501 *euro* apmērā šā rīkojuma 3. punktā minēto izdevumu segšanai.

6. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Ģenerālprokuratūrai finansējumu 11 610 *euro* apmērā šā rīkojuma 4. punktā minēto izdevumu segšanai.

7. Palielināt Ārlietu ministrijas izdevumus no dotācijas no vispārējiem ieņēmumiem budžeta apakšprogrammā "Diplomātiskās misijas ārvalstīs" 11 604 *euro* apmērā civilā eksperta darbības nodrošināšanai no 2017. gada 1. janvāra, attiecīgi samazinot finansējumu valsts budžeta programmā 02.00.00 “Līdzekļi neparedzētiem gadījumiem”.

8. Palielināt Ģenerālprokuratūras izdevumus budžeta programmā ”Prokuratūras iestāžu uzturēšana” 24 469 *euro* apmērā 4. punktā minēto izdevumu segšanai no 2017. gada 1. janvāra, attiecīgi samazinot finansējumu valsts budžeta programmā 02.00.00 “Līdzekļi neparedzētiem gadījumiem”.

9. Uz dalības laiku starptautiskajā misijā civilajam ekspertam nodrošina:

9.1. nepieciešamo ekipējumu – ķiveri un bruņuvesti – Aizsardzības ministrija;

9.2. medicīnisko aptieciņu (pirmās palīdzības medicīnisko materiālu minimumu) – Ārlietu ministrija.

Ministru prezidents M.Kučinskis

Ārlietu ministrs E.Rinkēvičs

Ārlietu ministrs E.Rinkēvičs

Vīza: Valsts sekretārs A.Pildegovičs

22.08.2016. 15:48

513

Inga Jansone

Ārlietu ministrijas Starptautisko operāciju un

krīžu noregulējuma nodaļas

padomniece

67016377, [inga.jansone@mfa.gov.lv](mailto:inga.jansone@mfa.gov.lv)